
KĖDAINIŲ RAJONO SAVIVALDYBĖS TARYBA

SPRENDIMAS

DĖL KĖDAINIŲ RAJONO SAVIVALDYBĖS tarybos 2016 m. gruodžio 30 d. sprendimO TS-271 „DĖL KĖDAINIŲ RAJONO SAVIVALDYBĖS SOCIALINIO DARBO SU SOCIALINĖS RIZIKOS ŠEIMOMIS TVARKOS APRAŠO TVIRTINIMO“ PAKEITIMO
2017 m. birželio 30 d. Nr. TS - 130
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Kėdainių rajono savivaldybės taryba  n u s p r e n d ž i a:

1. Pakeisti Kėdainių rajono savivaldybės socialinio darbo su socialinės rizikos šeimomis tvarkos aprašo, patvirtinto Kėdainių rajono savivaldybės tarybos 2016 m. gruodžio 30 d. sprendimu TS-271 „Dėl Kėdainių rajono savivaldybės socialinio darbo su socialinės rizikos šeimomis tvarkos tvirtinimo“ 2.3. ir 26. punktus ir išdėstyti juos taip:

„2.3. stebima šeima – tai šeima, kuri turi socialinių problemų, kurioje vykdomas prevencinis darbas, siekiant įgalinti šeimą siekti pokyčių asmeniniame ir socialiniame gyvenime, ir užkirsti kelią galimiems vaiko teisių pažeidimams. Stebimai šeimai priskiriama šeima, kuri buvo išbraukta iš socialinės rizikos šeimų sąrašų (išskyrus tuos atvejus, kai šeimoje nelieka nepilnamečių vaikų).
„26. Stebima šeima aplankoma ne rečiau kaip du kartus per mėnesį, paslaugos teikiamos ne ilgiau kaip vienerius metus. Jeigu po vienerių metų stebimai šeimai ir toliau reikalingos socialinės paslaugos, turi būti sprendžiamas klausimas dėl šios šeimos įtraukimo į socialinės rizikos šeimų sąrašą. Gavus informaciją apie galimą vaiko teisių pažeidimo atvejį, socialinis darbuotojas ir VTAS specialistas nedelsdami privalo aplankyti šeimą ir įvertinti vaiko teisių apsaugos situaciją šeimoje.“
2. Šis tarybos sprendimas įsigalioja nuo 2017 m. liepos 1 d.

